ย่านชุมชนเก่า: ชุมชนบ้านปะอาว
ที่อยู่: ตำบลปะอาว อำเภอเมืองอุบลราชธานี จังหวัดอุบลราชธานี ภาคตะวันออกเฉียงเหนือ
ลักษณะสำคัญ: ชุมชนบ้านปะอาว เป็นชุมชนชนบทตั้งอยู่บนที่ดอน พื้นที่โดยรอบเป็นพื้นที่เกษตรกรรม ได้แก่ นาข้าว และพื้นที่ป่าโคก หรือป่าเต็งรัง ทางด้านทิศเหนือของชุน เป็นชุมชนพักอาศัยแบบชนบท ประชากรในชุมชนประกอบอาชีพทางด้านการเกษตร อาชีพเสริม เช่น กลุ่มช่างหล่อผลิตภัณฑ์ทองเหลือง กลุ่มสตรีผ้าไหม กลุ่มดอกไม้จันทน์ กลุ่มปลูกข้าวหอมมะลิ กลุ่มแปรรูปอาหารสำเร็จ ลักษณะสังคมภายในชุมชนยังคงเป็นลักษณะของวิถีชีวิตและวัฒนธรรมแบบชนบทที่มีความเกี่ยวข้องกับการเกษตร และพื้นที่ทางความเชื่อท้องถิ่น เช่น คนในชุมชนส่วนใหญ่เชื่อและนับถือศาลเจ้าปู่แสนนานผู้ก่อตั้งบ้านปะอาว เป็นชุมชนที่มีการก่อตั้งเป็นชุมชนมายาวนาน จากประวัติที่บันทึกไว้ว่าชุมชนปะอาวได้ก่อตั้งพร้อมกับเมืองอุบล ปัจจุบันชุมชนปะอาวได้ถูกประกาศให้เป็นหมู่บ้านท่องเที่ยวของจังหวัดอุบลราชธานีในด้านการท่องเที่ยวเชิงวัฒนธรรม เช่น ภูมิปัญญาการหล่อผลิตภัณฑ์ทองเหลืองโบราณ การย้อมไหมด้วยสีธรรมชาติ และทอผ้าไหม เป็นต้น